**პროექტი**

**აჭარის ავტონომიური რესპუბლიკის**

**კ ა ნ ო ნ ი**

**„აჭარის ავტონომიური რესპუბლიკის ქონების მართვისა და**

**განკარგვის შესახებ“ აჭარის ავტონომიური რესპუბლიკის**

**კანონში ცვლილების შეტანის თაობაზე**

**მუხლი 1.** „აჭარის ავტონომიური რესპუბლიკის ქონების მართვისა და განკარგვის შესახებ“ აჭარის ავტონომიური რესპუბლიკის კანონს (საქართველოს საკანონმდებლო მაცნე №68, 14.12.2010) დაემატოს შემდეგი შინაარსის „294 “ მუხლი:

„**მუხლი 294.** აჭარის ავტონომიური რესპუბლიკის 100%-იანი წილობრივი მონაწილეობით დაფუძნებული საწარმოებისაგან საქართველოს სამოქალაქო კოდექსით გათვალისწინებული სარგებლობის ფორმებით გადაცემულ უძრავ ქონებაზე გადაუხდელი სარგებლობის საფასურისა და სარგებლობის საფასურის გადაუხდელობის გამო დარიცხული/დასარიცხი პირგასამტეხლოსაგან ფიზიკური და კერძო სამართლის იურიდული პირების გათავისუფლება.

ის ფიზიკური და კერძო სამართლის იურიდული პირები, რომლებსაც აჭარის ავტონომიური რესპუბლიკის 100%-იანი წილობრივი მონაწილეობით დაფუძნებული საწარმოებისაგან საქართველოს სამოქალაქო კოდექსით გათვალისწინებული სარგებლობის ფორმებით გადაცემული ჰქონდათ უძრავი ქონება, გათავისუფლდნენ გადაუხდელი სარგებლობის საფასურისა და სარგებლობის საფასურის გადაუხდელობის გამო დარიცხული/დასარიცხი პირგასამტეხლოსაგან 2020 წლის 21 მარტიდან ამ კანონის ამოქმედებამდე პერიოდისათვის.“.

**მუხლი 2**. ეს კანონი ამოქმედდეს გამოქვეყნებისთანავე.

**აჭარის ავტონომიური რესპუბლიკის**

**მთავრობის თავმჯდომარე**

**თორნიკე რიჟვაძე**

ბათუმი,

------ ------ 2022 წ.

N ---------